Formats de fitxers admesos per a importar dades.
Andre Klapper
ak-47@gmx.net
Novell, Inc
Jordi Mas i Hernàndez
jmas@softcatala.org 2014, 2019, 2020
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Formats de fitxers compatibles

Evolution pot importar els següents tipus de fitxers:

# Correu

Berkeley Mailbox (.mbox o sense extensió):

El format de correu utilitzat per Mozilla, Netscape, Evolution (per a carpetes locals fins a la versió 2.32), Eudora, i altres clients de correu electrònic.

Maildir (sense extensió):

El format utilitzat per Evolution (per a les carpetes locals des de la versió 3.0). No cal importar els fitxers Maildir perquè es pot configurar un compte Maildir a Evolution i fer que apunti a la carpeta on s'emmagatzemen els fitxers Maildir.

Carpetes personals de l'Outlook Express 5/6 (.dbx):

El format de correu electrònic que utilitza Microsoft Outlook Express 5/6. Per a versions més recents es recomana importar els fitxers PST.

# Calendari

vCalendar (.vcs):

Un format per a emmagatzemar fitxers de calendari, que generalment utilitza Evolution, Microsoft Outlook, Sunbird, i Korganizer.

iCalendar o iCal (.ics):

Un format per a emmagatzemar fitxers de calendari. iCalendar l'utilitza Evolution, Microsoft Outlook, Palm OS handhelds, i altres.

# Contactes

Format d'intercanvi de dades LDAP (.ldif):

Un format de dades estàndard per a targetes de contacte.

vCard (.vcf, .gcrd):

El format del llibre d'adreces emprat pel GNOME, KDE i moltes altres aplicacions de gestió de contactes. Hauríeu de poder exportar a vCard des de qualsevol aplicació de llibreta d'adreces.

# Miscel·lània

Evolution/Mozilla/Outlook CSV/Tab (.csv, .tab):

CSV (valors separats per comes) o fitxers Tab desats utilitzant Evolution, Microsoft Outlook i Mozilla.

Carpetes personals de l'Outlook (.pst):

Un format de fitxer utilitzat per a emmagatzemar còpies locals de missatges, esdeveniments del calendari i altres elements dins del programari de Microsoft com ara Microsoft Exchange Client, Windows Messaging, i Microsoft Outlook. També s'anomena "taula d'emmagatzematge personal".

Vegeu per a més informació.